Swer tǒgenlicher mīne pflege
Swer tǒgenlicher mīne pflege·
d̾ ſol nv wachen·
wan es wil âne zwiuel tagē·
der růwe er ſich enzit bewege·
er ſol niht machen·
das mā vō im beginnet klagen·
ein ſcheidē wil mir wol behagen·
vil dike ein man vō liebē ſachen·
vil groſſiv leit beginnet klagen·

Der rede ein ſchone wib erſchꝛac·
ein vmbeuahen·
tet ſi ir geſellen do·
ſi ſpꝛach owe ich wene d̾ tac·
vns ab̾ wil nahē·
des bin ich ſendes wib vnfro·
dú reine ſuͤſſe wachte alſo·
dc grawe lieht ſi beide an ſahen·
ſi foꝛhtē melde vn̄ ǒch dē dꝛo·

IR beider froͤide ein trurē wart·
do ſi ſich ſcheidē·
mv̊ſtē vn̄ der tag vf bꝛach·
ein reine wib in rehter art·
mit hohen eidē·
ir libes im fúr eigē iach·
der ritt̾ do mit trúwē ſpꝛach·
niemā kan dich mir geleidē·
der himel ſegen ſi din dach·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse